Klart for ny Harper Lee-roman 55 år etter klassiker-debuten
Tirsdag ble det annonsert at 88-åringen skal gi ut sin andre bok – nemlig «Go Set a Watchman», skriver nyhetsbyrået AP. Forfatter Harper Lee gir sjelden intervjuer, men i forbindelse med den nye romanen forklarer hun bakgrunnen for utgivelsen: – På midten av 1950-tallet skrev jeg ferdig en roman med navnet «Go Set a Watchman». I den finner man karakteren Scout som en voksen kvinne, og jeg tenkte at jeg hadde gjort en ganske anstendig innsats. Redaktøren min ble imponert over tilbakeblikkene til Scout’s barndom, og overtalte meg derfor til å skrive en roman (og det ble til «To Kill a Mockingbird») ut fra synspunktene til Scout som ung, sier Lee i en pressemelding. – Jeg var en helt ny forfatter, så derfor gjorde jeg som jeg fikk beskjed om. Jeg trodde ikke at den (originale boken) hadde blitt tatt vare på, så det var en gledelig overraskelse da min kjære venn og advokat Tonja Carter oppdaget den. Etter mye fundering og usikkerhet, delte jeg boken med en håndfull med personer jeg stoler på. Jeg ble svært glad for å høre at de anså den som verdig nok til å publiseres. Jeg er ydmyk og overrasket over at boken nå vil bli offentliggjort etter alle disse årene. Formlaget forteller at manuskriptet ble funnet på et sikkert sted, og at det var festet til en originalversjon av «To Kill a Mockingbird». Handlingen i den nye boken skjer i Lee’s Maycomb i Alabama på midten av 1950-tallet, og 20 år etter handlingen i «To Kill a Mockingbird». Ifølge utgiveren vil boken bli utgitt som hun først skrev den, med ingen revisjoner. Datoen for utgivelsen av den nye boken er satt til 14. juli 2015, og boken er på 304 sider. «To Kill a Mockingbird», eller «Drep ikke en sangfugl» som den heter på norsk, er blant de mest elskede romanene i historien. På verdensbasis er det til sammen solgt rundt 40 millioner eksemplarer av boken som ble gitt ut i juli 1960. I 1961 fikk Lee Pulitzer-prisen for boken. To år senere kunne skuespiller Gregory Peck hente hjem enOscar-statuett for innsatsen sin i filmen som er basert på boken, og som hadde samme navn.
Forfatter Harper Lee (88) er nå aktuell med en ny roman – 55 år etter «To Kill a Mockingbird», en bok som blir regnet som en amerikansk klassiker. 55 år etter «To Kill a Mockingbird», en bok som blir regnet som en amerikansk klassiker.